| Hypositta corallirostris |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Vangidae |
| Xénero: | ***Hypositta***A. Newton, 1881 |
| Especie: | ***H. corallirostris*** |

 |
| Nome binomial |
| *Hypositta corallirostris*(A. Newton, 1863) |

***Hypositta corallirostris***, xeralmente chamado vanga gabeador, é unha especie de ave paseriforme da familia Vangidae endémica de Madagascar. Os seus hábitats naturais son as selvas de terras baixas e bosques húmidos.

Descrición
----------

Un vanga gabeador pousado nunha árbore.
É un paxaro pequeno que mide entre 13 e 14 cm. A plumaxe do macho é de cor azul agrisada uniforme, agás o lorum e a base do peteiro, que son negros, en contraste co peteiro vermello intenso. Ao contrario, a femia ten as partes inferiores e a cabeza de tons pardo oliváceos, e as súas partes superiores son máis agrisadas que as dos machos. Os ollos de ambos os sexos son pardos escuros, e as súas patas agrisadas teñen dedas longas con grandes uñas curvadas que usan para agarrarse aos troncos das árbores.

Taxonomía
---------

A especie foi descrita por Alfred Newton en 1863 como *Hypherpes corallirostris*, e en 1881 foi trasladada ao seu actual xénero, ***Hypositta***, tamén creado por Newton porque *Hypherpes* fora asignado con anterioridade para clasificar escaravellos. *Hypositta* é un xénero monotípico clasificado dentro da familia Vangidae.

En 1996 engadiuse unha suposta nova especie ao xénero, *Hypositta perdita*, pero estudos xenéticos realizados en 2013 demostraron que os exemplares cos que fora definida eran en realidade xuvenís de *Oxylabes madagascariensis* cun morfo de cor rara, polo que *Hypositta corallirostris* volveu quedar como único integrante do xénero.

Distribución e hábitat
----------------------

Encóntrase unicamente nos bosques tropicais do leste de Madagascar.

Notas
-----

1. ↑  BirdLife International (2012). "*Hypositta corallirostris*". *Lista Vermella de especies ameazadas. Versión 2013.1* (en inglés). Unión Internacional para a Conservación da Natureza. Consultado o 21 de outubro de 2013.
2. ↑  Langrand O. (1995) *Guide des Oiseaux de Madagascar*. Delachaux & Niestlé, Lausanne. París, p. 415 ISBN 2603009990
3. ↑  Proceedings of the Zoological Society of London. 1863. Pt1 p.85
4. ↑  Fjeldså, Mayr, Jønsson & Irestedt 2013. On the true identity of Bluntschli's Vanga Hypositta perdita Peters, 1996, a presumed extinct species of Vangidae. Bull. BOC 133 (1): 72–75.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Hypositta corallirostris*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Hypositta corallirostris***  |

### Ligazóns externas

* Sons e mapa de distribución de *Hypositta corallirostris* en Xeno-canto.

|  |  |
| --- | --- |
| Identificadores taxonómicos | 
* BirdLife: 22708069
* eBird: nuthat2
* GBIF: 2495121
* iNaturalist: 8532
* IRMNG: 11416856
* ITIS: 560550
* IUCN: 22708069
* NCBI: 125305
* Xeno-canto: Hypositta-corallirostris

 |